ΓΡΑΠΤΗ ΕΡΩΤΗΣΗ E-0743/01

υποβολή: Giles Chichester (PPE-DE) προς την Επιτροπή

(9 Μαρτίου 2001)

Θέμα: Θέση προϋπολογισμού Α-3037

Επί του παρόντος, το ΛόμπΥ Ευρωπαίων Γυναικών εισπράττει ολόκληρη τη χρηματοδότηση από τη θέση Α-3037; που ανέρχεται σε συνολικά 600 000 ευρώ για το 2001. Θα μπορούσε άραγε η Επιτροπή να παραθέσει ανάλυση των δαπανών αυτού του ποσού και να αναφέρει τι πρόσβαση έχουν σε παρεμφερή χρηματοδότηση άλλες ΜΚΟ που ασκούν δραστηριότητα στον τομέα των δικαιωμάτων των γυναικών;

Απάντηση της κας Διαμαντοπούλου εξ ονόματος της Επιτροπής

(18 Ιουνίου 2001)

Βάσει απόφασης του Ευρωπαϊκού Κοινοβουλίου το ποσό που αντιστοιχεί στη γραμμή του προϋπολογισμού A-3037 χορηγείται στο Ευρωπαϊκό Λόμπυ Γυναικών (ΕΛΓ) (600 000 το 2000, 650 000 το 2001). Η Επιτροπή δεν έχει δικαίωμα παρέμβασης στην κατανομή του ποσού αυτού. Όπως αποφασίστηκε από το Κοινοβούλιο, η Επιτροπή θα καταβάλει το 80 % των πραγματικών δαπανών επί του συνόλου του ποσού βάσει της γραμμής του προϋπολογισμού.

Ο δημοσιονομικός προγραμματισμός του ΕΛΓ για το 2000: (η προθεσμία για τηνποβολή των τελικών λογαριασμών για το 2000 ήταν η 31η Μαρτίου 2001)

>ΚΤΜ ΟΠΝΒΧΒ>

Οι κυριότερες δραστηριότητες του ΕΛΓ το 2000:

- Οι προετοιμασίες για την ειδική σύνοδο των Ηνωμένων Εθνών για την επισκόπηση και την αξιολόγηση της προόδου που σημειώθηκε στην εφαρμογή της πλατφόρμας δράσης του Πεκίνου (Πεκίνο+5) αποτέλεσαν σημαντικό τομέα δραστηριότητας καθώς το ΕΛΓ συντόνισε την εκπόνηση της Περιφερειακής Εναλλακτικής Έκθεσης για την Κοινότητα.

- Το ΕΛΓ παρακολούθησε το έργο της Σύμβασης για το Χάρτη των Θεμελιωδών Δικαιωμάτων της Ευρωπαϊκής Ένωσης, δημοσιεύοντας ενημερωτικά έγγραφα σε τακτική βάση.

- Το Ευρωπαϊκό Κέντρο Πολιτικής και Δράσης για την κακοποίηση των Γυναικών επικέντρωσε τις δραστηριότητές του στην καταπολέμηση της εμπορίας γυναικών και άσκησε πίεση για καλύτερη νομική προστασία σε διεθνές επίπεδο.

- Το ΕΛΓ ξεκίνησε μια εκστρατεία για τις Αιτούντες Άσυλο Γυναίκες, που θα διαρκέσει καθόλη τη διάρκεια του 2001 ώστε να συμπέσει με την 50η επέτειο της Σύμβασης της Γενεύης στα Ηνωμένα Έθνη για το Καθεστώς των Προσφύγων και τις εξελίξεις στην Ένωση σχετικά με το άσυλο και τις διαδικασίες που σχετίζονται με τους πρόσφυγες.

- Κατά το δεύτερο εξάμηνο του 2000, η γραμματεία του ΕΛΓ ξεκίνησε μια ευρεία διαδικασία διαβούλευσης που συμπεριλάμβανε όλα τα μέλη του ΕΛΓ, που ανέρχονται σε 2700 γυναικείες οργανώσεις, σχετικά με την ατζέντα για την κοινωνική πολιτική. Το ΕΛΓ προέβη σε πλήρη ανάλυση του κειμένου της ατζέντας καθώς και σε επίσημη παρέμβαση κατά τη διάρκεια της Συνόδου των Υπουργών για την Ισότητα των Φύλων στο Παρίσι στις 27 Οκτωβρίου 2000.

- Το ΕΛΓ παρακολούθησε πολύ στενά τις εξελίξεις όσον αφορά τις πολιτικές που συνδέονται με την τροποποίηση της οδηγίας του Συμβουλίου 76/207/ΕΟΚ της 9ης Φεβρουαρίου 1976 περί εφαρμογής της αρχής της ίσης μεταχειρίσεως ανδρών και γυναικών όσον αφορά την πρόσβαση στην απασχόληση, στην επαγγελματική εκπαίδευση και προώθηση και τις συνθήκες εργασίας(1). Συντάχθηκε επιστολή και έγινε ανακοίνωση στον τύπο από κοινού με την Ευρωπαϊκή Συνομοσπονδία Συνδικάτων όσον αφορά το θέμα της σεξουαλικής παρενόχλησης στο χώρο εργασίας τον Ιούνιο του 2000.

- Το ΕΛΓ εργάστηκε στο χώρο των γυναικών και της παγκοσμιοποίησης (διεθνές εμπόριο) από τον Ιούνιο του 2000, λαμβάνοντας ενεργά μέρος σε συναντήσεις της κοινωνίας των πολιτών που διοργανώθηκαν από τη Γενική Διεύθυνση για το Εμπόριο. Προετοιμάστηκαν δύο έγγραφα θέσης.

- Το Σεπτέμβριο του 2000 το ΕΛΓ εγκαινίασε τη νέα του ιστοσελίδα(2). Ένα ευρύ φάσμα εγγράφων, νέων και πληροφοριών σχετικά με επείγουσες εκστρατείες δράσης είναι τώρα διαθέσιμο καιπήρξε σημαντική αύξηση των επισκεπτών στην ιστοσελίδα αυτή.

- Το ΕΛΓ εντείνει τις επαφές και τις δραστηριότητές του με οργανώσεις γυναικών από τιςποψήφιες για προσχώρηση χώρες. Ύστερα από ομόφωνη απόφαση στη Γενική Συνέλευση το 2000, το ΕΛΓ βρίσκεται στη διαδικασία ανάπτυξης ενός κέντρου πολιτικής για τις γυναίκες και τη διεύρυνση.

- Δυνατότητες χρηματοδότησης για άλλες ΜΚΟ: οι ΜΚΟ καθώς και άλλες οργανώσεις μπορούν να λάβουν χρηματοδότηση για τις δραστηριότητές τους βάσει του νέου Προγράμματος που αναφέρεται στην κοινοτική στρατηγική-πλαίσιο για την ισότητα ανδρών και γυναικών (2001-2005)(3). Το πρόγραμμα αυτό θα συντονίζει, θαποστηρίζει και θα συγχρηματοδοτεί την εφαρμογή οριζόντιων δραστηριοτήτων σε πέντε τομείς παρέμβασης: στην οικονομική ζωή, στην ίση συμμετοχή και εκπροσώπηση, στα κοινωνικά δικαιώματα, στη ζωή του πολίτη, στους ρόλους των δύο φύλων και στα στερεότυπα. Το ποσό αναφοράς για την εφαρμογή του προγράμματος για την περίοδο 2001-2005 θα είναι 50 εκατομμύρια.

- Εκτός από αυτό το πρόγραμμα με στόχο την ισότητα των φύλωνπάρχουν πολλές άλλες δυνατότητες χρηματοδότησης όπως τα διαρθρωτικά ταμεία, τα προγράμματα EQUAL, Leonardo, Σωκράτης, το 5ο πρόγραμμα-πλαίσιο για την Έρευνα και την Τεχνολογική Ανάπτυξη, τα προγράμματα Δάφνη και STOP, μεταξύ άλλων.

(1) ΕΕ L 39 της 14.2.1976.

(2) http://www.womenlobby.org/.

(3) ΕΕ L 17 της 19.1.2001.